Parlamentul  României

	SENAT
	
	CAMERA DEPUTAŢILOR

	Comisia pentru buget, finanţe şi bănci

   Bucureşti

   Nr.
	
	Comisia pentru buget, finanţe şi bănci

   Bucureşti

   Nr.XVIII/2/649/


BirouRILE PermanentE

alE

CELOR DOUĂ Camere ale parlamentului

Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr.124/1999 privind modificarea unor indicatori de venituri şi cheltuieli aprobaţi prin bugetul de stat şi bugetul asigurărilor sociale de stat pe anul 1999, cu care comisiile au fost sesizate în fond cu adresa Biroului Permanent nr.337 din 13 septembrie 1999.

RAPORT COMUN

asupra proiectului de Lege pentru aprobarea Ordonanţei de urgenţă a Guvernului nr.124/1999 privind modificarea unor indicatori de venituri şi cheltuieli aprobaţi prin bugetul de stat şi bugetul asigurărilor sociale de stat pe anul 1999

Comisiile pentru buget, finanţe şi bănci din Senat şi Camera Deputaţilor au fost sesizate în fond cu proiectul de Lege menţionat mai sus, reţinând următoarele:

Proiectul de Lege are ca obiect modificarea unor indicatori de venituri şi cheltuieli aprobaţi Ministerului Muncii şi Protecţiei Sociale prin Legea bugetului de stat pe anul 1999 nr.36/1999 şi prin Legea bugetului asigurărilor sociale de stat pe anul 1999 nr.37/1999, pentru a face posibilă asigurarea plăţii unor drepturi sociale până la rectificarea bugetului de stat şi a bugetului asigurărilor sociale de stat.

Comisia pentru muncă, protecţie socială şi problemele şomajului a Senatului, precum şi Comisiile juridice, de numiri, disciplină, imunităţi şi validări ale celor două Camere ale Parlamentului au avizat favorabil proiectul de act normativ.

Consiliul Legislativ a avizat favorabil proiectul de lege, cu unele observaţii şi propuneri, pe care Comisiile sesizate în fond le-au reţinut.

În conformitate cu Regulamentul de funcţionare al celor două Camere ale Parlamentului, Comisiile pentru buget, finanţe şi bănci propun spre dezbatere şi adoptare proiectul de Lege, cu amendamentele prevăzute în anexă.

Proiectul de Lege face parte din categoria legilor ordinare, urmând a fi votat cu respectarea prevederilor art.74 alin.(2) din Constituţia României.

ANEXĂ

AMENDAMENTE

asupra proiectului de Lege pentru aprobarea Ordonanţei de urgenţă a Guvernului nr.124/1999 privind 

modificarea unor indicatori de venituri şi cheltuieli aprobaţi prin bugetul de stat şi bugetul asigurărilor 

sociale de stat pe anul 1999
	Nr.

Crt.
	Text din Ordonanţa de urgenţă
	Amendamente propuse
	Motivare

	1.
	Articol unic. - “Se aprobă Ordonanţa de Urgenţă a Guvernului nr.124/1999 privind modificarea unor indicatori de venituri şi cheltuieli, aprobaţi prin bugetul de stat şi bugetul asigurărilor sociale de stat pe anul 1999”.
	Se propune completarea textului astfel:

Articol unic. – “Se aprobă Ordonanţa de Urgenţă a Guvernului nr.124/1999 privind modificarea unor indicatori de venituri şi cheltuieli, aprobaţi prin bugetul de stat şi bugetul asigurărilor sociale de stat pe anul 1999, cu următoarele modificări:”
	Completarea este impusă de amendamentele care se aduc textului prezentei ordonanţe.

	2.
	“În temeiul art.114 alin.(4) din Constituţia României, ale art.29 alin.(8) din Legea nr.72/1996 privind finanţele publice, ale art.67 alin.(2) din Legea bugetului asigurărilor sociale de stat pe anul 1999 nr.37/1999, Guvernul României emite următoarea Ordonanţă de Urgenţă.”
	“În temeiul art.114 alin.(4) din Constituţia României, Guvernul României emite următoarea Ordonanţă de Urgenţă.“
	Temeiurile legale înserate în preambulul Ordonanţei de Urgenţă cu excepţia art.114 alin.(4) din Constituţia României sunt temeiuri pentru rectificarea legilor bugetare anuale. Atât din titlu, cât şi din conţinutul proiectului rezultă că obiectul acestui act normativ îl constituie modificarea unor indicatori. Pentru aceste considerente s-a reformulat acest preambul la propunerea Consiliului Legislativ.


	3.
	Art.1.alin.(1)

“Transferurile de la bugetul de stat către bugetul asigurărilor sociale de stat, de 4.068,1 miliarde lei, aprobat prin art.50 din Legea bugetului de stat pe anul 1999, nr.36/1999 se diminuează cu suma de 370 miliarde lei”.
	Art.1.alin.(1) se modifică şi va avea următorul cuprins:

“În vederea asigurării surselor de finanţare necesare plăţii drepturilor sociale cuvenite în anul 1999 transferurile de la bugetul de stat către bugetul asigurărilor sociale de stat, de 4.068,1 miliarde lei, aprobat prin art.50 din Legea bugetului de stat pe anul 1999, nr.36/1999 se diminuează cu suma de 370 miliarde lei”.
	Pentru motivarea operaţiunilor ce urmează a fi efectuate s-a propus o redactare mai clară.

	4.
	Art.3.

“Pentru aplicarea prevederilor prezentei Ordonanţe de urgenţă a Guvernului se autorizează Ministerul Finanţelor să introducă modificările corespunzătoare în structura bugetului de stat şi a bugetului asigurărilor sociale de stat pe anul 1999”.
	Art.3. va avea următorul cuprins:

“Se autorizează Ministerul Finanţelor să introducă modificările ce decurg din prezenta Ordonanţă de urgenţă, în bugetul de stat şi, respectiv, în bugetul asigurărilor sociale de stat pe anul 1999”.
	Pentru un spor de rigoare normativă s-a reformulat art.3 la propunerea Consiliului Legislativ.

